Kérjük, a szöveges feladatokat egész mondattal válaszold meg. A megoldásod lépéseit is írd le!

1. FELADAT

Melyik állítás igaz a törtek törtekkel való osztására? Jelöld aláhúzással!

- Egy törtszámot törttel úgy is oszthatunk, hogy az osztó tört reciprokjával szorozzuk az osztandó törtet.

- Egy törtszámot törttel úgy is oszthatunk, hogy az osztandó tört reciprokjával szorozzuk az osztó törtet.

- Egy törtszámot törttel úgy is oszthatunk, hogy az osztó tört reciprokjával szorozzuk az osztandó tört reciprokját.

***Adható pont: 6***

2. FELADAT

Húzd alá a helyes választ! Melyik állítás igaz a törtekre?

- Egy pozitív tört értéke akkor kisebb 1-nél, ha a számlálója kisebb a nevezőjénél.

- Egy pozitív tört értéke mindig kisebb 1-nél.

- Egy pozitív tört értéke akkor kisebb 1-nél, ha a nevezője kisebb a számlálójánál.

***Adható pont: 6***

3. FELADAT

Marikáék téglalap alakú kertjének bekerítéséhez 216 m drótra van szükség. A kert egyik oldala ötször olyan hosszú, mint a másik. Hány méter a rövidebbik oldal?

...

***Adható pont: 10***

4. FELADAT

Jancsi családjával az ünnepek alatt végiglátogatta rokonait. Autója az 50 km/h átlagsebességnél 6,5 liter benzint fogyaszt, 90 km/h-nál 7,2 litert. 1,5 órát vezetett lakott területen (ahol a megengedett legnagyobb sebesség 50 km/h), és 3 órát országúton (ahol a megengedett legnagyobb sebesség 90 km/h).


Ebben az időszakban a benzin literenként 355 Ft volt. A fogyasztás azt jelenti, hogy 100 km úton mennyi benzint fogyaszt a gépkocsi.

Mennyibe került a rokonlátogatás Jancsiéknak?

.....

***Adható pont: 28***

5. FELADAT

A Kovács család új családi házba költözik, amelynek két bejárati ajtaja van. Az első bejárat 210 centiméter magas és 152 centiméter széles. A hátsó bejárat azonban csak 185 centiméter magas és 115 centiméter széles.

Kovács úr a következő ábrán látható szekrényt szeretné a házba bevinni. Szerinte a szekrényt csak az első bejáraton lehet bevinni, a hátsón nem.


Egyetértesz-e Kovács úr állításával? Húzd alá a választ! Válaszodat matematikai érvekkel indokold!

Igen, egyetértek, a hátsó ajtón nem lehet bevinni a szekrényt.

Nem értek egyet, a hátsó ajtón is be lehet vinni a szekrényt.

Indoklás: .....

***Adható pont: 15***

6. FELADAT

A következő ábra az Abroncsgyártó Rt. által gyártott gumiabroncsok mennyiségét ábrázolja 1998 és 2001 között. A cég 37500 darab abroncsot gyártott négy év alatt.

Hány darab legyártott abroncsot jelképez egy abroncs az ábrán?

 = ............... legyártott abroncs.

***Adható pont: 8***

**Összes szerezhető pontszám: 73 pont**

Források:

http://www.obd-eobd.hu/Images/Verbrauch\_1.jpg

http://www.ementor.hu/?q=node/163

http://dekorella.hu/wp-content/uploads/2010/04/091.jpg