
Kérjük, a szöveges feladatokat egész mondattal válaszold meg. A megoldásod lépéseit is írd le!

1. FELADAT

Albinnak kabátot, öltönyt és cipőt vásároltak. Az öltöny háromszor annyiba került, mint a kabát, ami feleannyiba került, mint a cipő. Mennyibe kerültek az egyes cikkek, ha összesen 30 600 Ft-ot kellett fizetni?

....

***Adható pont: 18***

2. FELADAT

Mekkora a téglalap területe, ha kerülete 40 cm, és az egyik oldal háromszorosa a másiknak?

......

***Adható pont: 10***

3. FELADAT

1 tojást beleteszünk egy lábosba főni. Ez a tojás 5 perc alatt lesz kész. Hány perc alatt lesz 100 és 100000 tojás?

...

***Adható pont: 5***

4. FELADAT

A versenyistállóban Patason csak fehér, barna és fekete lovak vannak. Az istállóban összesen 27 ló van. Barna lovakból több van, mint a lovak fele, fehér ló pedig kétszer annyi van, mint amennyi a fekete. Hány fehér, hány fekete és hány barna ló lehet ebben az istállóban? Keresd meg az összes lehetőséget!

.....

***Adható pont: 12***

5. FELADAT

Igaz vagy hamis? Írj I vagy H betűt a sor elejére!

.... a) Két egész szám átlaga biztosan nem egész szám.

.... b) Két szám átlaga kisebb mindkét számnál.

.... c) Ha két szám mindegyikét növelem, akkor az átlaguk is nőni fog.

.... d) Biztos, hogy a dobókockával 7-nél kisebb számot dobok.

***Adható pont: 8***

6. FELADAT

Hanna üveggolyókat gyűjt. Összesen 15 piros, 8 sárga és 7 kék üveggolyója van.

a) Legfeljebb hány üveggolyót választhat ki úgy, hogy ne legyen köztük sárga?

...

b) Hány golyót kell kivenni, hogy biztosan legyen köztük sárga?

...

c) Henrik szerint, ha véletlenszerűen kiválaszt két üveggolyót, akkor azok biztosan egyforma színűek lesznek. Igaza van-e Henriknek? Miért?

...

d) Ha Hanna véletlenszerűen választ ki egy golyót, akkor legnagyobb eséllyel milyen színű lesz? Miért?

...

***Adható pont: 8***

7. FELADAT

Egy tartályba 36 nyolcliteres vödör víz fér. Hány hatliteres vödörrel tölthető meg ez a tartály?

....

***Adható pont: 4***

**Összes szerezhető pontszám: 65 pont**

Források:

http://www.sulinet.hu/tart/cikk/ag/0/13204

https://i.ytimg.com/vi/FxU4rWjt-cQ/hqdefault.jpg

http://nicron.hu/\_files/prod\_pics\_main/0/440-4a473964.jpg

http://hgtvhome.sndimg.com/content/dam/images/grdn/fullset/2014/3/24/0/Original\_telkamp-rain-barrel-beauty-2.jpg.rend.hgtvcom.966.725.suffix/1452850672527.jpeg